KIRJALLINEN KYSYMYS E-1268/02 esittäjä(t): Vitaliano Gemelli (PPE-DE) komissiolle. Euroopan komission pääjohtajien ja muiden johtajien valintaperusteet.



Virallinen lehti nro 277 E , 14/11/2002 s. 0173 - 0174



KIRJALLINEN KYSYMYS E-1268/02 esittäjä(t): Vitaliano Gemelli (PPE-DE) komissiolle (6. toukokuuta 2002) Aihe: Euroopan komission pääjohtajien ja muiden johtajien valintaperusteet Komissio muistutti 13. joulukuuta 2001 kirjalliseen kysymykseen E-2973/01(1) antamassaan vastauksessa ryhtyneensä jo joulukuussa 2000 toimiin, joilla edelleen lujitetaan niitä menettelyjä, joilla virkamiehiä valitaan ja asetetaan ehdolle ylimpiin toimiin. Komissio päätti näin ollen turvautua ulkopuolisiin konsultteihin, jotka laativat yksittäisten toimien profiilit ja auttavat tarvittaessa neuvoa-antavaa komiteaa (CCA) ehdokkaiden haastattelujen yhteydessä, jotta varmistetaan pätevimpien ja ansioituneimpien hakijoiden nimittäminen samoin kuin se, että heidän suoriutumisensa johtotehtävissä otetaan asianmukaisesti huomioon. Tutkimuksen alalla toimivia virkamiehiä edustava ammattiliitto on useaan otteeseen arvostellut voimakkaasti komission johtotehtäviin ehdolla olevien henkilöiden arviointia ja valintaa koskevia menettelyjä ja toimintaa. Mitä mieltä komissio on tutkimusalan virkamiesten kannasta, ja millaisia aloitteita se on hyväksynyt tai aikoo hyväksyä kyseisen ammattiliiton komissioon kohdistamiin sisäisiin ja ulkoisiin nepotismisyytteisiin vastaamiseksi (lopulta valituksi tulleiden ehdokkaiden nimien ilmoittaminen etukäteen), jos ne ovat osoittautuneet tai osoittautuvat perusteettomiksi? Eikö komissio katso, että juuri tällaisesta aiheutuu vakavaa ja pysyvää jotakin kansallisuutta koskevaa epätasapainoa ylimpien virkamiesten nimityksissä, kuten toimitetusta luettelosta käy italialaisten johtajien kohdalla ilmi? (1) EYVL C 147 E, 20.6.2002, s. 71. Neil Kinnockin komission puolesta antama vastaus (21. kesäkuuta 2002) Komissio vahvistaa uudelleen olevansa sitoutunut noudattamaan henkilöstösääntöjen 27 artiklaa, jossa selkeästi määrätään, että mitään toimia ei voida varata tietyn jäsenvaltion kansalaisille. Arvoisa parlamentin jäsen on esittämäänsä kirjalliseen kysymykseen E-2973/01(1) annetun vastauksen perusteella tietoinen niistä toimenpiteistä, joihin ylimpien virkamiesten valintaa ja ehdolle asettamista koskevien menettelyjen lujittamiseksi entisestään on ryhdytty. Tutkimuksen alalla toimivia virkamiehiä edustavan ammattiliiton valintamenettelyjä koskevien näkemysten osalta komissio pyytää arvoisaa parlamentin jäsentä tutustumaan vastaukseen, jonka komissio antoi 25. maaliskuuta 2002 Armando Cossuttan esittämään kirjalliseen kysymykseen E-0286/02(2). Komissio vahvistaa uudelleen olevansa sitoutunut noudattamaan 21. joulukuuta 2000 tekemässään päätöksessä(3) mainittua periaatetta, jonka mukaan ylimpien virkamiesten nimityksissä olisi vältettävä vakavaa ja pysyvää jotakin kansallisuutta koskevaa epätasapainoa. Henkilöstösääntöjen 27 artiklan mukaisesti komissio valvoo jatkuvasti kaikkien ylimpien virkamiesten kesken vallitsevaa maantieteellistä tasapainoa. Komissio ei katso tilanteen nykyisellään vaativan poikkeuksellisia toimenpiteitä, mutta se tulee tietenkin tarkkailemaan asiaa säännöllisesti. (1) EYVL C 147 E, 20.6.2002, s. 71. (2) EYVL C 205 E, 29.8.2002, s. 102. (3) SEC(2000) 2305/5.